Diari Oficial de la Generalitat Valenciana


Sumari del DOGV 5486, del 10-04-2007 (2007/2830)

Notificació a Pedro García Ortega de la sentència dictada en les actuacions del juí verbal número 636/2005.
-----------------------------------------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/2830


Data del document
:   12-02-2007

Organisme emissor
:   Jutjat de Primera Instància Número 11 de València

Tipus de document
:   Edicte

Descriptors 

:   * sistema judicial

Procediment: juí verbal (desnonament per falta de pagament) 636/2005-6.  
Sobre: verbals arrendataris i precaris  
Descripció de les actuacions: pendent notificació sentència  
Procediment origen: juí verbal (desnonament per falta de pagament) número 636/2005  
Demandant: José Juárez Mateos  
Procuradora: María Somalo Vilana  
Demandat: Pedro García Ortega  
Inmaculada Ripollés Martínez, secretària del Jutjat de Primera Instància número 11 de València, faig saber:   
Que en el procés de juí verbal (desnonament per falta de pagament) 636/2005, seguit en este Jutjat, a instància de José Juárez Mateos, contra Pedro García Ortega, en parador ignorat, s'ha dictat sentència de data 21 de desembre de 2005, que té l'encapçalament i la decisió que, literalment, diuen així:  
"Sentència número 204/2005  
En nom del rei  
València, 21 de desembre de 2005  
Ana Cussac Grau, jutgessa substituta del Jutjat de Primera Instància número 11 de València, ha vist i examinat les actuacions de juí verbal número 636/2005, a causa de desnonament d'habitatge, promogut per José Juárez Materos, representat per la procuradora dels tribunals María Somalo Vilana, i assistida de la lletrada Ana María López, contra Pedro García Ortega, en rebel·lia, aquella com a actora i este com a demandat, dicta la resolució.  
Decisió  
Que estime la demanda interposada per la representació processal de José Juárez Mateos, contra Pedro García Ortega, i declare resolt per falta de pagament de les rendes i quantitats assimilades, el contracte d'arrendament que lligava les parts i que tenia per objecte l'immoble situat a l'avinguda del Primat Reig, número 57, pis 7é, porta 49, de València.  
Que condemne Pedro García Ortega a sotmetre's a esta resolució i a deixar lliure, vàcua i a disposició de l'actora dins del termini legal, l'immoble descrit al paràgraf anterior, perquè si no ho fa serà llançat a càrrec seu.  
Que condemne Pedro García Ortega a pagar les costes processals causades.  
Notifiqueu la present resolució a les parts interessades, i feu-los saber que no és ferma i que contra esta s'hi pot interposar un recurs d'apel·lació, per a preparar-lo davant este Jutjat en els cinc dies següents des de la notificació a fi que el resolga l'Audiència Provincial de València, sent-ne requisit indispensable, per a admetre'l a tràmit, acreditar tindre pagades les rendes vençudes d'acord amb el contracte o si escau consignar-les en este Jutjat.  
Lliureu i uniu un certificat d'esta resolució a les actuacions, i incloeu-ne l'original al llibre de sentències.  
Esta és la meua sentència, que pronuncie, mane i firme".  
València, 12 de febrer de 2007.- La secretària judicial: Inmaculada Ripollés Martínez.